**35.§**

**Par** [**Gulbenes novada attīstības programmas 2018.-2024.gadam**](http://www.gulbene.lv/lv/doks/pld/366-att17) **investīciju plāna 2018.-2020.gadam grozījumiem**

ZIŅO: G.Ciglis, N.Audzišs

LĒMUMA PROJEKTU SAGATAVOJA: V.Lāčkāja-Krūmiņa

DEBATĒS PIEDALĀS: nav

Lai projekta Nr.5.6.2.0/16/I/010 “Infrastruktūras uzlabošana uzņēmējdarbības attīstībai Brīvības ielas zonā” attiecināmajās izmaksās iekļautu ūdenssaimniecības infrastruktūras būvniecības izmaksas un īstenotu papildus aktivitātes 2014.-2020.gada plānošanas perioda Eiropas Savienības fondu specifisko atbalsta mērķa 5.6.2. “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros, nepieciešams precizēt Gulbenes novada attīstības programmas 2018.-2024.gadam investīciju plāna 2018.-2020.gadam 5.daļu.

Pamatojoties uz likuma „Par pašvaldībām 14.panta otrās daļas 1.punktu, kas nosaka, ka pašvaldības pienākums ir izstrādāt pašvaldības teritorijas attīstības programmu un teritorijas plānojumu, nodrošināt teritorijas attīstības programmas realizāciju un teritorijas plānojuma administratīvo pārraudzību, 21.panta pirmās daļas 3.punktu, kas nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var apstiprināt pašvaldības teritorijas attīstības programmu un teritorijas plānojumu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 73.punktu, kas nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto rīcības plānu un investīciju plānu apstiprina ar domes lēmumu un ievieto sistēmā, un Tautsaimniecības komitejas un Finanšu komitejas ieteikumu, atklāti balsojot: PAR – 13 (Normunds Audzišs, Mārtiņš Bogdans, Andis Caunītis, Gunārs Ciglis, Larisa Cīrule, Ieva Grīnšteine, Stanislavs Gžibovskis, Edīte Kanaviņa, Valtis Krauklis, Intars Liepiņš, Normunds Mazūrs, Guntis Princovs, Guna Pūcīte); PRET – nav; ATTURAS – nav; Gulbenes novada dome NOLEMJ:

IZDARĪT [Gulbenes novada attīstības programmas 2018.-2024.gadam](http://www.gulbene.lv/lv/doks/pld/366-att17)investīciju plānā 2018.-2020.gadam, kas apstiprināts Gulbenes novada domes 2018.gada 26.jūlija sēdē (prot. Nr.15, 14.§), grozījumus un izteikt 5.daļu “SAM 5.6.2. “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”” jaunā redakcijā (28.pielikums).